Diari Oficial de la Generalitat Valenciana


Sumari del DOGV 9110, del 18-06-2021 (2021/6750)

Extracte de la Resolució 7 de juny de 2021, del rector de la Universitat Politècnica de València, per la qual es convoca la quarta edició del Premi a la millor tesi doctoral sobre canvi climàtic a l'arc mediterrani espanyol.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6750


Data del document
:   07-06-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució 7 de juny de 2021, del rector de la Universitat Politècnica de València, per la qual es convoca la quarta edició del Premi a la millor tesi doctoral sobre canvi climàtic a l'arc mediterrani espanyol. [2021/6750]  
BDNS (identif.): 569768.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/569768  
  
Primer. Persones beneficiàries  
Poden participar:  
Les tesis doctorals han d'haver estat defensades en una universitat espanyola durant el període comprés entre l'1 d'octubre de 2019 i tres dies abans de l'últim dia d'entrega de sol·licituds. A més, han de complir les condicions següents:  
- Haver obtingut una qualificació d'excel·lent cum laude.  
- Haver donat lloc almenys a una publicació en revista indexada en el JCR i posicionada en el primer quartil de la seva categoria l'any de la publicació.  
- El tema principal ha d'estar relacionat amb l'anàlisi d'impactes, i la mitigació i l'adaptació al canvi climàtic a l'arc mediterrani espanyol.  
  
Segon. Objecte  
L'objecte d'aquesta convocatòria és contribuir a promoure l'excel·lència de la recerca en temes relacionats amb l'impacte, la mitigació i l'adaptació al canvi climàtic a l'arc mediterrani espanyol. Es considera com a arc mediterrani espanyol el conformat per les cinc regions de la riba oriental de la península Ibèrica, corresponents a les comunitats autònomes de Catalunya, València, Illes Balears, Múrcia i Andalusia. Amb aquesta finalitat, es premiarà la tesi doctoral en aquest àmbit que més destaque per la qualitat tècnica o científica, el caràcter innovador i l'impacte positiu en la mitigació o l'adaptació al canvi climàtic.  
  
  
Tercer. Bases reguladores  
Accessibles en: https://www.iiama.upv.es/catclima/  
  
Quart. Quantia  
En aquesta convocatòria s'atorga un primer premi de 2.000 €.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació d'aquest extracte en el Diari Oficial de la Generalitat Valenciana finalitzant al cap de 20 dies hàbils de la publicació.  
  
  
València, 7 de juny de 2021.- El rector de la Universitat Politècnica de València: José E. Capilla Romá.